cyanic-selkie/wikianc huggingface dataset:
Mob Rules
Taustaa
Seuraavana siirtona yhtye päätti ostaa oman studion. Edellisen Heaven and Hell -albumin menestyksen ansiosta Warner Brothers uusi yhtyeen levytyssopimuksen ja antoi heille huomattavan summan rahaa seuraavia levytyksiä varten. Näillä rahoilla yhtye osti studion sekä laitteiston, mutta kun uudessa studiossa ei saatu kunnollista kitara-soundia, päätettiin asia hylätä ja niin levytykset siirtyivät Los Angelesiin Record Plant -studioille, jossa albumi tehtiin valmiiksi kesällä 1981 noin kolmen kuukauden aikana.
Nauhoitukset
Kaikki kappaleet on merkitty Iommin, Dion ja Butlerin nimiin. Sanoituksista vastasi edellisen albumin tapaan Ronnie James Dio. Yhtyeen 1970-luvun albumien pääsanoittaja Geezer Butler ei osallistunut sanoittamiseen, kuten Dio kertoo: "Geezer kysyi ennen Mob Rulesin levytystä, että kirjoitathan tämänkin sanat. Vastasin että toki. 'Hyvä', vastasi Geezer. 'Inhoan sanoitusten tekoa', hän jatkoi. Hän oli kyllästynyt, koska Ozzy ei koskaan tajunnut hänen sanoituksiaan!". Butlerin mukaan suuri osa materiaalista kirjoitettiin Heaven and Hell -albumin kiertueen aikana 1980-1981. Sanoitukset ovat pääsääntöisesti tummasävyisiä albumilla ja sen yleisilme on muutenkin raskaampi ja karumpi kuin edellisalbumilla. Tosin Vinnie Appicen mukaantulon myötä rumpusoundi on hieman monipuolisempi verrattuna suoraviivaisempana tunnettuun ex-rumpali Bill Wardiin ja tämän myötä albumiin on tullut hieman "amerikkalaismainen" soundi.
Kappaleet
Keskitempoisen "Country Girl"-kappaleen sanoitus käsittelee hieman yllättäen maalaisromantiikkaa ja tätä myös kritisoitiin yhtyeen keskuudessa: "Tony oli kehittänyt todella hyvän riffin", kertoi kosketinsoittaja Geoff Nicholls myöhemmin. "Mutta Ronnien sanoituksen myötä kappaleesta tuli mieleen lähinnä olutkellari-laulu".
Wag
Tunnetuimpia WAG:eja ovat Victoria Beckham, Coleen Rooney ja Cheryl Cole.
Enklaavi
Enklaavit ja eksklaavit Suomessa
Vanhastaan olemassa olleista enklaavin muodostavista kunnista on Suomessa jäljellä enää vain Kauniainen, joka on enklaavina Espoon sisällä. Toisen enklaavin Suomessa muodostaa Enonkoski, josta tuli enklaavi, kun ensin vuonna 2009 Savonranta liitettiin Savonlinnaan, ja ettei Savonrannan alueesta tällöin olisi tullut eksklaavia, liitettiin samalla kapea maastokaista Enonkosken pohjoisrajalta Savonlinnaan. Kun sitten Enonkosken eteläinen naapuri Kerimäki vuonna 2013 liitettiin myös Savonlinnaan, mutta Enonkoskea ei, jäi Enonkoski kokonaan Savonlinnan ympäröimäksi. Vastaavalla tavalla liitettiin Hattulasta vuonna 2009 kapea maakaistale, jotta Hämeenlinnaan liitetyn Kalvolan alueesta ei olisi muodostunut eksklaavia. Hattulasta ei kuitenkaan tällöin tullut Hämeenlinnan enklaavia, koska sen rajanaapureina pohjoisessa olivat myös liitokseen osallistumattomat Valkeakoski ja Pälkäne.
Kokonaisen entisen kunnan laajuinen eksklaavi muodostui vuonna 2013 entisen Vähänkyrön kunnan alueesta, kun Vähänkyrön kunta liitettiin Vaasaan, eikä kunnilla ollut yhteistä rajaa, eikä osakuntaliitosta yhteisen rajan aikaansaamiseksi ryhdytty enää tässä tapauksessa toteuttamaan.
Varsinais-Suomessa, Maskun kunnalla on yhteensä kolme eksklaavia, joista yksi sijaitsee Nousiaisten ja Ruskon rajalla, yksi Nousiaisten, Ruskon, Turun, Auran, Pöytyän ja Mynämäen rajalla ja yksi on kokonaan Nousiaisten ympäröimä enklaavi. Kurjenrahkan kansallispuisto ulottuu kahdelle näistä alueista.
Nanoriutta
thumb|Noin 12 litran nanoriutta eli ”pikoriutta”. Nanoriutta on pienikokoinen riutta-akvaario. Se on saanut nimensä miljardisosaa tarkoittavasta etuliitteestä nano, joka nanoteknologian tavoin on tullut kuvaamaan jotakin tavattoman pientä.
Pihtiputaan kirkko
Kirkon rakennusvaiheet
thumb|220px|left|Pihtiputaan kirkon sisätilat nykyään. Alttaritaulu on maalannut Martta Helminen vuonna 1925. thumb|220px|left|Näkymä urkulehterille päin. Lehterikaiteen kuvat ovat Lauri Välkkeen maalamat.
Kirkon sisustus
Köyhällä maalaisseurakunnalla ei ollut varaa hankkia uuteen kirkkoon alttaritaulua, vaan alttarilla oli pitkälle 1800-luvulle kipsinen ristinpuulla roikkuva Kristus-kuva. 1800-luvun alkupuolella alttarilla oli myös puinen, karkeatekoinen apostoli Pietaria esitävä veistos. Kirkon ehtoollisvälineinä käytettiin turkulaisen Anders Christian Levónin vuonna 1807 hopeasta valmistamia kalkkia ja pateenia.
Kirkon nykyinen alttaritaulu on peräisin vuodelta 1925, ja sen aiheena on kirkon kattopalkkiin kirjoitetut Jeesuksen sanat: "Tulkaa minun tyköni kaikki". Maalauksen on tehnyt tamperelainen taiteilija Martta Helminen. Varat tauluun hankittiin ompeluseurojen tuloilla.
Poliisiylijohtaja
pienoiskuva|150px|Poliisiylijohtajan arvomerkki Poliisiylijohtaja on viranhaltija, joka johtaa Suomen poliisin ylijohtona toimivaa Poliisihallitusta. Poliisiylijohtajan valitsee valtioneuvosto sisäministerin esityksestä viiden vuoden kausiksi kerrallaan. Aiemmin nimikkeenä käytettiin nimeä ylipoliisipäällikkö aina Fjalar Jarvan kauden loppuun eli 1. maaliskuuta 1973 asti.
Ylipoliisipäälliköt ja poliisiylijohtajat ovat tähän mennessä aina olleet sukupuoleltaan miehiä ja koulutukseltaan juristeja, yleensä varatuomareita tai oikeustieteen lisensiaatteja. Kesäkuussa 2015 uudeksi poliisiylijohtajaksi valittiin Seppo Kolehmainen.
Aino Sallinen
Hän on muun muassa Suomen Kulttuurirahaston hallintoneuvoston jäsen vuodesta 2004. Aino Sallinen on toiminut ritarikuntien kanslerina.
Yleistetty lineaarinen malli
Linkkifunktion valinta
Linkkifunktion valintaan vaikuttaa vastemuuttujan tyyppi ja jakauma. Linkkifunktio valitaan siis aineistoon sopivaksi. Sellaista linkkifunktiota, jolle pätee ηi = g(µi) = θi, kutsutaan kanoniseksi linkkifunktioksi ja sen käyttö helpottaa laskemista. Tämä on kätevää, jos kanoninen linkkifunktio sopii aineistoon riittävän hyvin, mutta linkkifunktion kanonisuus ei ole perustelu sen sopivuudelle. Normaalijakaumaan lineaarisella mallilla kanoninen linkkifunktio on identtinen eli g(µi) = µi. Binomijakauman kanoninen linkkifunktio on logistinen g(µi) = log[µi/(1- µi)].
Logaritminen uskottavuus, pistemääräfunktio ja estimointi
Eksponenttiperheen logaritminen uskottavuusfunktio tunnetulla hajontaparametrilla Ф voidaan kirjoittaa muodossa: Pistemääräfunktio on osittaisderivaatta logaritmisesta uskottavuusfunktiosta. Suurimman uskottavuuden estimaatti saadaan ratkaisemalla pistemääräfunktio, kun se asetetaan nollaksi. Uskottavuusyhtälöt ovat ßj:n suhteen epälineaarisia, jos linkkifunktio on epälineaarinen. ßj:n estimoimiseen tarvitaan siten iteratiivinen menetelmä, joista yksinkertaisin on Newton-Raphson –menetelmä.
Mallintaminen ja mallin sopivuuden tarkastelu
Mallintamisen prosessi alkaa jo tutkimusasetelman muodostamisesta ja otoksen poimimisesta. Suunnittelu on erityisen tärkeä vaihe, koska se määrää pitkälti sen, millainen ja kuinka hyvä malli aineiston pohjalta voidaan muodostaa. Aineiston keruun jälkeen valitaan mallityyppi, estimoidaan se ja tarkastellaan vielä mallin sopivuutta. Lopuksi tehdään johtopäätökset ja kirjoitetaan aiheesta raportti.
Ylihajonta
Devianssi on luonnollinen mittari mallin sopivuuden tarkastelulle. Kun malli sopii täydellisesti aineistoon, sen devianssi on nolla. Eli mitä pienempi on devianssi, sitä paremmin malli toimii aineistoissa. Kun hajontaparametri Ф on tunnettu (binomi- ja Poisson-mallit), voidaan skaalatun devianssin avulla tutkia onko Ф:n arvo aineistossa oikea. Ylihajonnalla tarkoitetaan sitä, että aineistosta estimoitu hajontaparametri on suurempi kuin oletettu. Binomi- ja Poisson-malleille reilusti vapausasteita (n-p) suuremmat devianssiarvot viittaavat ylihajontaan.
AIC ja BIC
Akaiken informaatiokriteerin (AIC) ja Bayesilaisen informaatiokriteerin (BIC) avulla voidaan vartailla kilpailevia malleja. Mallia, jolla on pienin AIC (tai BIC), pidetään parhaana.
Mallin soveltaminen eri tilanteissa
Vastemuuttujan jakauma mallia varten ja mallin linkkifunktio pitää valita aina aineistoon sopivaksi. Koska yleistetyt lineaariset mallit ovat laaja malliperhe, eri tilanteisiin sopivat erilaisen mallit jakaumineen ja linkkifunktioineen.
Lukumäärävasteet
Kun vastemuuttuja Yi on lukumäärä, joille ei ole määritettävissä ylärajaa, puhutaan lukumäärävasteesta. Tyypillisesti Yi on joltain alueelta ja ajanjaksolta havaittujen tapausten määrä. Jos kyseiset tapaukset voidaan olettaa toisistaan riippumattomiksi ja niiden intensiteetti λ vakioksi, noudattaa lukumäärävaste Poisson-jakaumaa. Sopiva linkkifunktio on log. Kuten binomijakauman tapauksessakin, ylihajonta on Poisson-jakaumassa yleistä.
Positiiviset vasteet
Gamma-jakautuneelle vastemuuttujalle on mahdollista käyttää myös log-normaalijakaumaa. Käytännössä vastemuuttujasta otetaan logaritmi ja oletetaan tämän muunnoksen noudattavan normaalijakaumaa. Myös käänteinen Gaussianin jakauma, Weibullin jakauma ja Pareto-jakauma ovat mahdollisia vaihtoehtoja positiiviselle vasteelle.
Tony Montana
Tony Montana (oik. Pasi Hailio, s. 9. tammikuuta 1961 Juva) on suomalainen laulaja-lauluntekijä ja tuottaja.
Tony Montana tuli tunnetuksi vuonna 1979 voitettuaan Suosikki-lehden järjestämän Rock-kuningas-kilpailun Johnny & the Dodgers -yhtyeen kokoonpanossa. Yhtye sai levytyssopimuksen Vexi Salmen Levytuottajat Oy:n Rockin’-levymerkille. Esikoisalbumi Move it! ilmestyi vuonna 1979. Johnny & the Dodgersin viimeinen keikka oli joulukuussa 1979. Tämän jälkeen basisti ja rumpali vaihtuivat ja yhtyeen nimi vaihtui muotoon Johnny & the New Dodgers. Tony Montana voitti Ylen Ykköstähti -laulukilpailun vuonna 1993. Hän oli kolmas Syksyn Sävel -kilpailussa kappaleella ”Laulan syksyn ruusut kukkimaan” ja Emma-palkittu vuoden miessolistitulokas vuonna 1993. Tony Montana julkaisi vuonna 2008 Artistiklassikot-CD:n ja 2010 Johnny & the Dodgers -nimellä albumin nimeltä Matkaa teen. Levy sisältää 1950-luvun musiikkia suomeksi laulettuna. Vuonna 2020 julkaistiin musiikkia Olavi Virran levytyksistä 1950-luvun tyyliin.
TuTo Hockey kaudella 2006–2007
Runkosarja
TuTo aloitti Mestis-kauden 2006-2007 pelaten kuudestatoista ensimmäisestä ottelustaan vain neljä "kotona" eli evakossa Turkuhallissa ja loput kaksitoista ottelua vieraissa. 16. marraskuuta koitti uuden Kupittaan monitoimihallin loppuunmyyty (3000 paikkaa) avausottelu Heinolan Kiekkoa vastaan. Kotipelejä jäi pelattavaksi uuteen Kupittaan halliin vielä 17 kappaletta. Pelit Turkuhallissa keräsivät totuttua niukemmin yleisöä, mutta siirto Kupittaalle piristi katsojalukuja tuntuvasti, ja TuTo pääsi hyvin lähelle tavoitekatsojamääräänsä, joka oli 1500 per kotiottelu.
2.2.2007 pelatussa ottelussa TuTo voitti Jokipojat kotonaan 2-0, ja otti 17. peräkkäisen voittonsa, nousten hetkeksi sarjakärkeen. Tero Forsell teki ottelussa kauden 23. maalinsa ja rikkoi näin ollen henkilökohtaisen maaliennätyksensä, joka oli 22 maalia. Juha Kuokkanen pelasi ottelussa toisen nollapelinsä putkeen ja kauden seitsemännen nollapelinsä, ollen jo tässä vaiheessa runkosarjan 2006-2007 eniten nollapelejä pelannut maalivahti. TuTo voitti loputkin jäljellä olevat runkosarjapelinsä ja pidensi peräkkäisten runkosarjavoittojen putken 19 voittoon.
Tietoja ja tilastoja runkosarjan jälkeen
Runkosarjan päätyttyä Tero Forsell voitti Mestiksen pistepörssin ja paransi 9 pisteellä omissa nimissään ollutta vanhaa ennätystä. Forsellin kokonaissaldo 45 ottelussa oli 24+47, ja Forsell myös jakoi Mestiksen maalikuninkuuden. Toiseksi paras tutolainen oli pistepörssissä seitsemänneksi sijoittunut Jouni Virpiö, joka teki 45 ottelussa tehot 20+25=45. Puolustajat Pasi Järvinen (33 ottelussa 9+29=38) ja Kai Syväsalmi (38 ottelussa 16+21=37) sijoittuivat puolustajien pistepörssillä ensimmäiselle ja toiselle sijalle. Maalivahti Juha Kuokkasella oli runkosarjan paras torjuntaprosentti (92.84%), vähiten päästettyjä maaleja per ottelu (1.76) ja eniten nollapelejä (7). Forsell, Syväsalmi, Järvinen ja Kuokkanen valittiin myös Jatkoaika-verkkolehden valitsemaan All Stars -kentälliseen, ja Jatkoaika palkitsi Ismo Lehkosen kauden parhaana valmentajana. Forsellille valinta ykköstähdistön sentteriksi oli toinen putkeen ja kolmas uralla.
Morleyn lause
Morleyn lause on euklidisen tasogeometrian perustulos. Sen mukaan kolmion kulmat kolmeen yhtäsuureen osaan jakavien janojen leikkauspisteet muodostavat tasasivuisen kolmion.
Never for Ever
Levyn kannen piirsi kuvittaja Nick Price Bushin ideoiden pohjalta. Ajatuksena oli lepakoiden ja joutsenien sekä muiden vastakohtien avulla ilmentää ihmisen eri puolia, sitä kuinka jokaisessa on eri tavalla ilmeneviä hyviä ja pahoja piirteitä.
Spartacus (täsmennyssivu)
Spartacus voi tarkoittaa ainakin seuraavia:
Airbus A330 MRTT
Käyttäjät
pienoiskuva|A330 MRTT:n käyttäjämaat ja Multinational Multi-Role Tanker Transport Fleetiin kuuluvat maat sinisellä.
Kaarle Killainen
Kaarle Jaakonpoika (Carl Jakobsson) Killainen (myös Kalle Killainen, n. 1670 Lemu – 1743 Merimasku) oli suomalainen kirkonrakentaja, jonka johdolla rakennettiin 1700-luvun alussa Merimaskun, Irjanteen ja Seilin kirkot. Killainen haudattiin Merimaskun kirkkoon helmikuussa 1743. Kirkon läpikäytävässä on hänen muistolaattansa.
Pamela Des Barres
Des Barres kirjoitti omaelämäkerrallisen menestyskirjan Kuumana bändiin – bändärin tunnustukset, jossa hän kuvailee bändärielämäänsä ja suhteitaan rocktähtiin. Des Barresin mukaan kukaan kirjassa kuvatuista miehistä ei ole suuttunut hänelle kirjasta, sillä paljastukset ovat kaikki totta ja kerrottu kauniilla tavalla. Lisäksi hän on kirjoittanut useita artikkeleita Rolling Stone Italia -lehteen.
Toivo Latva
Toivo Latva oli naimisissa vuodesta 1927 Alli Johanna Ruostetojan kanssa. Myös Alli Latva oli aktiivinen kommunisti. Hän käytti Neuvostoliitossa ollessaan salanimiä Mirjam Rekola (LVKY:ssä) ja Ingrid Kollan (Lenin-koulussa). Vuonna 1938 Alli Latva pidätettiin ja hän joutui kärsimään pitkän rangaistuksen vankileirillä Karagandassa. Vapauduttuaan Latva jäi paikkakunnalle kanojen hoitajaksi. Vuonna 1966 hän pääsi muuttamaan Petroskoihin.
Mike Vecchione
Michael Vecchione (s. 25. helmikuuta 1993 Saugus, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue Washington Capitalsn organisaatiossa. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston Curtis Joen mukaan Vecchione on kahden suunnan hyökkääjä, jolla on hyvät kiekonhallinta- ja syöttötaidot. Vecchione on pelinrakemintamisen lisäksi myös hyvä viimeistelemään. Hän kykenee pelaamaan monipuolisesti eri hyökkääjän rooleissa sekä on rauhallinen ja vastuullinen.
Ura
Kesällä NHL-varaamaton Vecchione osallistui Philadelphia Flyersin kehitysleirille. Senior -vuotenaan 2016–2017 hän voitti koko ECAC:n piste- ja maalipörssin tehoilla 29+34=63. Vecchione jakoi myös koko NCAA:n pistepörssin voiton Northeasternin Zach Aston-Reesen ja UNH:n Tyler Kelleherin kanssa. Hänet valittiin kauden päätteeksi ECAC:n ensimmäiseen tähdistökentälliseen. Vecchione oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Denverin Will Butcherille.
William Boyce
thumb|William Boyce William Boyce (11. syyskuuta 1711 – 7. helmikuuta 1779) oli englantilainen säveltäjä ja urkuri.
Velvoitteen tehoste
Velvoitteen tehoste on yksityisoikeudellinen oikeusseuraamus, johon turvaudutaan velvoitteen jäädessä täyttämättä. Siihen liittyy tehosteen eli pakkokeinon (sanktion) täytäntöönpanon mahdollisuus. Velvoitteen tehoste antaa oikeussuojaa velkasuhteen osapuolille ja ylläpitää sopimusten sitovuutta. Tehosteet ovat sopimusrikkomuksen seuraamuksia, mutta ne soveltuvat myös yksipuolisiin velkasuhteisiin. viranomaiset eivät yleensä sovella niitä vaan edellytetään sopijapuolen vaatimusta. Tärkeimmät velvoitteen tehosteet ovat hinnanalennus, käsirahavälipuhe, laiminlyönnin rekisteröiminen ja julkistaminen (luottotieto), luontoissuoritus, menettämisseuraamus, pidättämisoikeus, sopimuksen irtisanominen, sopimuksen purku, sopimussakko ja vahingonkorvaus.
Velallisen keskeisiä oikeushyviä suojataan toteutettaessa tehosteita oma-apuisesti esimerkiksi palkkasaatavan osittaisella kuittauskiellolla ja viranomaisten pannessa täytäntöön tehosteita käytetään ulosmittausrajoituksia. Samankaltainen on velallisen omakohtaisen vapauden suoja luontoissuorituksessa. Sopimusvapauden väärinkäytöksiä vastaan antaa suojaa oikeustoimen pätemättömyyttä koskevat säännökset ja sopimuksen sovittelu. Sopijapuolet voivat myös sopia tehosteiden soveltamisesta, rajoittamisesta tai poissulkemisesta. Tällaisia oikeussuojan järjestamistapoja ovat vaikkapa sopimussakkovälipuhe ja vastuunrajoitusehdot. Lain säännökseen perustuvia tehosteita sovelletaan silloin, jos sopijapuolet eivät ole sopineet oikeussuojasta tai jos suojassa on puutteita tai kohtuuttomuuksia.
Kaisaniemen puisto
Kaisaniemen puisto on puisto Helsingin ydinkeskustassa, Kluuvin kaupunginosan pohjoisosassa. Siellä järjestetään monenlaisia tapahtumia, kuten Maailma kylässä -kulttuuripäivät. Helsingin kasvitieteellinen puutarha sijaitsee Kaisaniemen puiston pohjoisosassa. Osa puistoa luovutettiin Helsingin yliopistolle puutarhaa varten jo vuonna 1829, ja puutarhan vanhin viherhuone avattiin vuonna 1889. Puistossa järjestetään useita konsertteja, kuten Helsinki-päivän konsertti.
Long Melfordin rautatieasema
Asema avattiin 9. elokuuta 1865 nimellä Melford. Nimi vaihtui Long Melfordiksi 1. helmikuuta 1884. Matkustajaliikenne Bury St. Edmondsin radalla loppui vuonna 1961, jolloin Long Melfordin asema jäi vain Stour Valley Railwayn käyttöön.
Juan Carlos Varela
Varela tulee rikkaasta rommintuottajasuvusta ja on koulutukseltaan insinööri. Hän oli konservatiivisen Partido Panameñista -puolueen presidenttiehdokas jo 2009, mutta lupasi tukensa Martinellille jos pääsisi tämän varapresidentiksi. Martinelli nimitti hänet myös ulkoministeriksi, mutta erotti tästä toimesta kun Varela kieltäytyi tukemasta lakimuutosta, jonka mukaan presidentti saisi pyrkiä jatkokausille.
Juan Carlos Varelan seuraajaksi Panaman uudeksi presidentiksi valittiin toukokuun 2019 presidentinvaaleissa PRD:n ehdokas keskusta-vasemmistolainen Laurentino Cortizo.
Ahvenkosken voimalaitos
Voimalaitos on alun perin osakkaidensa valtiollisen paperitehdasyhtymän, Enso-Gutzeitin, Helsingin kaupungin, Kotkan kaupungin ja Tampella Oy:n omistaman Oy Abborfors Ab:n omaa tarvettaan varten käyttöön ottama vuonna 1933.
Kelantan
Historia
Malakan sulttaanikunnan kukistuttua 1500-luvulla Kelantan ajautui nykyisin Thaimaata olevan Patanin sulttaanikunnan vaikutusvaltaan. 1700-luvun lopulla ja 1800-luvulla Kelantan oli Siamin vasallivaltiona. Vuonna 1909 alue siirrettiin siamilaisilta Britannian suojelukseen yhdessä Perlisin, Kedahin ja Terengganun kanssa. Siamin hallinnassa olleet alueet pysyivät liittoutumattomina malaijivaltioina Britannian valtakaudella.
Jukka Toivola
Jukka Toivola -nimisiä henkilöitä on useita:
Roberto Carlos
Ura
Roberto Carlos aloitti jalkapallon teini-ikäisenä paikallisessa joukkueessa União São Joãossa, ennen siirtymistään maineikkaaseen Palmeirasiin vuonna 1993.
Håvard Klemetsen
Håvard Klemetsen (s. 5. tammikuuta 1979 Kautokeino, Norja) on Norjaa edustanut, uransa päättänyt yhdistetyn kilpailija, joka on taustaltaan saamelainen.
Arvokilpailut
Klemetsen oli Norjan joukkueessa voittamassa joukkuekilpailun maailmanmestaruutta Oberstdorfin maailmanmestaruuskilpailuissa vuonna 2005. Samoissa maailmanmestaruuskilpailuissa hän sijoittui normaalikilpailussa 20:nneksi. Sapporon MM-kilpailuissa 2007 Klemetsen saavutti uransa toisen arvokisamitalin, kun Norja sijoittui pronssille joukkuekilpailussa. Henkilökohtaisissa kilpailuissa Klemetsen oli normaalikilpailussa kuudestoista ja sprintissä yhdeksästoista.
Maailmancup
Klemetsen ilmoitti kauden 2017 jälkeen uransa olevan päätepisteessään.
Eleusiin mysteerit
Mysteerien osanottajia oli kielletty paljastamasta vihkiytymismenojen tapahtumia sanallakaan, ja siksi seremonioista tiedetään edelleen melko vähän. Kreikkalaisessa kirjallisuudessa on vain vihjauksia mysteerien yksityiskohdista. Kultti liittyi kuitenkin hedelmällisyyteen ja maanviljelykseen, ja kuvasi samalla myyttiä Demeteristä ja tämän tyttärestä Persefonesta kolmessa vaiheessa: Demeterin tytär joutui Haadekseen eli manalaan ja hän suri ja etsi tätä pitkään, ja sai tämän lopulta takaisin juuri Eleusiissa. Näin kultti liittyi elämän voittoon kuolemasta, ja siihen kuului lupaus paremmasta osasta kuoleman jälkeen. Persefonen oleskelu osan vuodesta manalassa ja osan vuodesta Demeterin luona selitti samalla vuodenkiertoa. Mysteerien päätapahtumaa vietettiin kerran vuodessa alkusyksyllä.
Pienet mysteerit
Pienten mysteerien jälkeen Eumolpidai- ja Kerykes-sukujen lähettiläät matkustivat eri kaupunkivaltioihin kutsumaan ihmisiä osallistumaan suuriin mysteereihin, sekä julistivat tätä tarkoitusta varten kahden kuukauden aselevon mysteerien ajaksi, mikä takasi mahdollisuuden matkustaa juhliin ja palata niiltä rauhassa.
Valmistelut Ateenassa
Ennen mysteereitä efebit eli Ateenan asepalvelusta suorittaneet nuorukaiset marssivat Eleusiihin ja saattoivat palatessaan Eleusiin papit ja papittaret vaunuissa Ateenaan mukanaan mysteerien pyhät esineet, jotka olivat kirstuissa (kistai). Esineitä säilytettiin Agoran laidalla sijainneessa Eleusinionissa sen aikaa, kun ne olivat Ateenassa. Airut ilmoitti papiston ja esineiden saapumisesta Athenen papittarelle Akropoliille.
Varsinaisen juhlan ensimmäisenä päivänä eli Boedromion-kuun 15. päivänä – toisin sanoen täydenkuun aikaan — kuningasarkontti julisti mysteerit alkaneeksi lukemalla hierofantin ja soihdunkantajan läsnä ollessa julistuksen (prorrhesis), joka kielsi ketään, jonka kädet olivat veren tahrimat tai joka puhui käsittämätöntä kieltä, osallistumasta mysteereihin. Samalla toimitettiin uhri (hiereia deuro).
Juhlakulkue
pienoiskuva|upright=0.66|[[Pyhä tie (Attika)|Pyhän tien jäänteitä Skaramagkásin kylässä Chaïdárissa.]]
Kun kulkue ylitti Rheitoi-joen, järjestettiin niin kutsuttu Krokosis, jossa alueen ensimmäisenä asukkaana pidetyn Krokoksen jälkeläiset sitoivat vihittävien oikeaan käteen ja vasempaan jalkaan krokeen eli sahraminkeltaisen nauhan. Kun kulkue ylitti Eleusiin Kefissos-joen, päänsä peittäneet niin kutsutut gefyrismoi-miehet pilkkasivat osallistujia huutelemalla kaikenlaisia nokkeluuksia ja törkeyksiä. Tämä oli muistuma siitä, että myytin mukaan Iambe (tai Baubo) sai surevan Demeterin nauramaan samanlaisilla törkeyksillä. Kulkue saapui Eleusiihin illalla.
Eleusiissa
Mysteerien päätapahtuma (epopteia) sijoittui todennäköisesti Boedromion-kuun 20. ja 21. päivän väliseen yöhön. Se järjestettiin pimeässä soihtujen valossa, mikä lisäsi mysteerijuhlan tehoa. Vihittävät astuivat Eleusiin Demeterin temppeliin nimeltä Telesterion, joka oli kulttipaikan keskus. Se oli suuri neliön muotoinen, katettu rakennus, joka ei muistuttanut tyypillistä kreikkalaista temppeliä, vaan oli tarkoitettu suuren ihmisjoukon kokoontumispaikaksi. Sen keskus oli erillinen Anaktoron-niminen pyhäkkö, joka oli temppelin kaikkein pyhin. Sen sisäänkäynnillä oli hierofantin eli ylipapin istuin. Vain hän sai astua sisälle Anaktoroniin, jossa säilytettiin mysteerien salaisia esineitä.
Sakai
Ilmasto
Sakain ilmasto on lauhkean subtrooppinen. Neljä vuodenaikaa erottuvat toisistaan selvästi, ja keskilämpötila vaihtelee tammikuun +5,2 asteen ja elokuun +28,0 asteen välillä. Vuorokauden keskimääräinen alin lämpötila on matalimmillaan tammikuussa +1,1 astetta ja keskimääräinen ylin lämpötila korkeimmillaan elokuussa +33,5 astetta; viime vuosikymmenten mittaushistorian matalin kaupungissa mitattu lämpötila on –5,3 astetta (helmikuussa 1983), korkein taas +39,3 astetta (elokuussa 1994).
Historia
Vuonna 1920 suoritetussa väestönlaskennassa Sakaissa oli noin 85 000 asukasta, ja Japanin ensimmäinen säännöllinen lentoreitti avattiin Sakain ja Shikokun välille vuonna 1922. Toisessa maailmansodassa suurin osa kaupungin keskustasta paloi maan tasalle. Sodan jälkeen kaupungin kehitykselle merkittäviä hankkeita olivat 1950-luvun lopulla aloitettu Osakanlahden rannan teollisuusalueiden rakentaminen ja kaupungin eteläosassa sijaitseva suuri Senboku New Town -lähiö, jonka rakennustyöt käynnistyivät vuonna 1966. Vuonna 1996 Sakaista tehtiin yksi Japanin ydinkaupungeista ja 2006 yksi virallisista suurkaupungeista.
Yleistä
Sakain pormestari on Osami Takeyama. Hänet valittiin ensimmäiselle pormestarikaudelle vuonna 2009 ja toiselle kaudelle vuonna 2013. Sakain kaupunginvaltuuston jäsenet valitaan myös nelivuotiskausille. Valtuutettuja on yhteensä 52. Eri suuralueilta valitaan eri määrä valtuutettuja: eniten Minamin suuralueelta (10) ja vähiten Miharan suuralueelta (3). Vuonna 2013 valtuutettujen määrää päätettiin vähentää seuraavissa vaaleissa 48:aan. Valtuutetut ovat järjestäytyneet kuuteen ryhmään (vuonna 2014), jotka ovat Kōmeitō (12 henkeä), Ōsaka ishin no kai (11 henkeä), Soleil Sakai (10 henkeä), Japanin liberaalidemokraattinen puolue ja Shimin Sakai (9 henkeä), Japanin kommunistinen puolue (8 henkeä) ja sitoutumattomat (2 henkeä).
Talous
Liikenneyhteydet kaupunkiin ovat parantuneet uusien teiden myötä, ja kaupungista on helppo pääsy Kansain kansainväliselle lentoasemalle ja Sakai-Senbokun satamaan. Raskaat materiaali- ja kemianteollisuuden yritykset sijaitsevat lähinnä kaupungin satama-alueella, pienemmät ja perinteisemmät yritykset sisämaassa. Kaupungin keskusta-alue sen luoteisosassa on ollut pitkään kaupan keskus. Alueen reunoilla sijaitsee kuitenkin myös kone- ja metalliteollisuutta. Satama-alueelle on rakennettu ekologisen teollisuuden mallialuetta, jonka johtavana hankkeena on ”Green Front Sakai” -kompleksi. Alueella on esimerkiksi suuri Sharpin nestekidenäyttöjä ja aurinkokennoja valmistava tehdas ja yksi Japanin suurimmista aurinkovoimaloista. Sakaissa päämajaansa pitäviä yrityksiä ovat esimerkiksi polkupyörävalmistajat Shimano ja Hatta Industries, metalliteollisuusyritykset Asaka Industrial ja Koyo Engineering, koneteollisuusyritykset Coaken Techno, Nissei kōki ja Nippon Super Industry sekä kemianteollisuuden yritykset Sakai Chemical Industry ja Japan Vam & Poval.
Väestö
Sakain väkiluku vuonna 2014 oli 841 012 henkeä. Vuonna 2012 kotitalouksia kaupungissa oli yhteensä 348 345, ja kaupungin väestötiheys oli 5 617 asukasta neliökilometrillä. Vuonna 1920 kaupungin väkiluku oli 84 999; se nousi neljännesmiljoonaan 1950-luvun puolivälissä ja kasvoi seuraavina vuosikymmeninä voimakkaasti. Vuonna 1980 Sakaissa oli jo noin 810 000 asukasta. Väkiluku laski hiukan 1990-luvulla mutta kääntyi taas kasvuun 2000-luvulla.
Temppelit ja pyhäköt
Sakaissa sijaitseviin merkittäviin buddhalaisiin temppeleihin lukeutuu esimerkiksi Myōkoku-ji, joka rakennettiin alun perin vuonna 1562. Se tunnetaan käpypalmuistaan, jotka Oda Nobunaga siirrätti legendan mukaan Azuchin linnaan. Puut kuitenkin itkivät öisin paluutaan temppelille ja ne jouduttiin siirtämään takaisin. Myōkoku-ji tunnetaan myös Sakain välikohtauksen tapahtumapaikkana vuonna 1868, kun 11 samuraita teki siellä rituaali-itsemurhan. Sakain keskusta-alueella sijaitsevat myös muiden muassa Nanshū-ji, joka perustettiin vuonna 1557, paloi Toyotomi Hideyoshin ja Tokugawa Ieyasun välisessä taistelussa ja rakennettiin uudelleen vuonna 1617, sekä sitä vanhempi Daian-ji, jonka päähalli on muunnettu temppeliksi yksityishuvilasta. Sen liukuovia koristavat maalaukset, joiden arvellaan olevan Kanō-koulukunnan käsialaa.
Onnelliset kohtaa
Arvostelut
Mesta.netin Jouni Hirnin tekemässä arvostelussa albumia kehutaan puolestaan ”yllättävän hyväksi albumikokonaisuudeksi”. Sekä Hirn, että Soundi-lehden arvio sanovat, ettei kappaleiden sävellyksissä ole pyritty hittihakuisuuteen, mutta sitä kuitenkin pidetään hyvänä asiana.
SHF (taajuusalue)
Taajuusalueen radioaallot etenevät suoran etenemisen mallin mukaan. Aallonpituus on 1–10 cm, jolloin antennit saadaan erittäin pieniksi tai vaihtoehtoisesti metriluokan kokoisilla antennilla saadaan erittäin suuria vahvistuksia, jolloin säteily suuntautuu pieneen tilaan.
Santaholma
Paikannimenä:
Yrityksiä:
Frances D’Souza
Vuonna 1999 D’Souzalle myönnettiin Pyhän Mikaelin ja Pyhän Yrjön ritarikunnan Companion-kunniamerkki (CMG). Heinäkuussa 2004 hänet nimettiin eliniäkseen Oxfordshiren Wychwoodin paronitar D’Souzaksi, joka oikeutti hänet ylähuoneen jäseneksi. Vuonna 2011 hänet valittiin ylähuoneen puhemieheksi, jossa tehtävässä hän toimi viisivuotiskauden (Lord Speaker, House of Lords; 9/2011–8/2016).
Eroosio
Lajit
Jäätikköeroosiota aiheuttaa sekä liikkuvan jäämassan mukana kulkevat lohkareet, että jäätikön sulamisvesi joka tunkeutuu kiven rakoihin, jäätyy uudelleen ja laajenee, ja murtaa kivestä palasia jotka kulkeutuvat jäätikön mukana. Merkittävimmin Suomen kallioperässä ja maaperässä eroosiota aiheuttanut tapahtuma on ollut jääkausi.
Kaliumbromaatti
Kaliumbromaattia voidaan valmistaa joko johtamalla kaliumhydroksidin vesiliuokseen bromia tai kaliumbromidin elektrolyysillä. Ainetta käytetään analyyttisessä kemiassa elohopea-, aniliini- ja bromidisuolojen pitoisuuksien määrittämiseen.
Metro Exodus
Pelin julkaisija päätti julkaista pelin Epic Gamesin kaupassa vetää sen myynnistä Steam-palvelusta viitaten myyntialustan ottaman provision määrään syynä ja huolimatta aiemmasta ennakkomyynnistä. Peli palasi Steam-palveluun vuoden yksinoikeuden päätyttyä.
Juoni
On kulunut 23 vuotta maapallon tuhoon johtaneesta ydinsodasta. Nuori moskovalainen, Metron pelastajaksikin kutsuttu Artyom lähtee matkalle Uralin vuoristojen läheisyyteen Volga-joelle, josta huhutaan löytyvän vielä elämää. Tämä matkaa yhdessä joukkueensa kanssa Auroralla, suurella höyryveturilla, Itään.
Brazzaville
Maantiede
Brazzaville sijaitsee Kongo-joen pohjoisrannalla vastapäätä kymmenen miljoonan asukkaan Kinshasaa. Se ulottuu jokivartta pitkin Stanley Poolista Djoué-joen haaraan, missä koskipaikka estää vesiliikenteen pidemmälle.
Brazzavillen kaupunginosia kutsutaan piireiksi (arrondissement). Ne ovat: Makelekele, Bacongo, Mfilou, Poto-Poto, Moungali, Ouenzé ja Talangai. Lisäksi on yksi alue (district), jonka hallinnollinen asema on erilainen: l’Ile Mbamou.
Talous
Brazzavillessa on tekstiiliteollisuutta, se on rautatie- ja lentoliikenteen keskus ja siellä sijaitsee myös vuonna 1959 perustettu ranskankielinen yliopisto.
Hockey Hall of Fame
Luokittelu
Hall of Fameen valittavat pelaajat luokitellaan kolmeen eri luokkaan: pelaajiin, rakentajiin ja toimitsijoihin. Pelaajiin kuuluu vuonna 2010 perustettu alaluokka naispelaajille, toimitsijoihin taas pää- ja linjatuomareita. Rakentajat-luokka taas sisältää muun muassa valmentajia, toimitusjohtajia, seuranomistajia ja kommentaattoreita.
HMS Wexham
HMS Wexham (viirinumero M2738) oli Britannian kuninkaallisen laivaston Ham-luokan miinanraivaaja, joka nimettiin Buckinghamshiressä sijaitsevan Wexhamin mukaan. Alus kuului toiseen hankintaerään, ja oli etriä leveämpi ja sen syväys oli hieman suurempi kuin ensimmäisen erän aluksilla.
ECSS
Sen jäseniä ovat
Mikko Virkki
Michel (Mikko) Virkki (15. marraskuuta 1870 Valkjärvi – 5. joulukuuta 1933 Petroskoi) oli suomalainen poliitikko, joka toimi SDP:n kansanedustajana vuosina 1908–1918. Sisällissodan aikana Virkki toimi punaisten haltuunsa ottaman Suomen Pankin komissaarina ja pakeni sodan loppuvaiheessa Neuvosto-Venäjälle.
Stare
Stare on venäläisen rock-yhtye Gorky Parkin kolmas studioalbumi. Se julkaistiin lokakuussa 1996.
Ahousaht
Hallinto
Ahousahteilla on dynaaminen hallintoryhmä joka toimii kulttuurin, terveydenhuollon, taloudellisen ja sopimustenteon puitteissa.
VfB Friedrichshafen
VfB Friedrichshafen on saksalainen lentopallojoukkue, joka pelaa Saksan Bundesliigassa sekä Mestareiden liigassa. Friedrichshafen voitti vuonna 2007 Mestareiden liigan, ja lisäksi se on voittanut peräti yhdeksän kertaa Bundesliigan mestaruuden joista viimeisin on vuodelta 2008.
Zum Teufel
Historia
Zum Teufel Kustannus on tehnyt yhteistyötä Arktisen Banaanin, Rocket Recordsin, Suuren Kurpitsan ja Kreegah Bundolon kanssa. Nykyisin Zum Teufel tekee yhteistyötä myös tanskalaisen Forlaget Zoomin kanssa nimellä Zoom Teufel Kustannus. Osa Zum Teufelin sarjakuvista on julkaistu alamerkillä Lempo Kustannus.
Teersalo
Aiheesta muualla
60.4675°N, 21.69483°W
Norjan naisten käsipallomaajoukkue
Norjan naisten käsipallomaajoukkue edustaa Norjaa naisten kansainvälisissä käsipallo-otteluissa. Se on voittanut kahdesti olympiakultaa, neljästi maailmanmestaruuden ja yhdeksän kertaa Euroopan-mestaruuden. Vuoden 2011 maailmanmestaruuden jälkeen se oli hallitseva mestari kaikissa edellä mainituissa kilpailuissa kuten myös vuoden 2015 MM-kilpailujen jälkeen vuoden 2016 olympialaisiin saakka.
Vilhelm Junnila
Keskustelu uusnatsiyhteyksistä ja -viittauksista
Vuoden 2023 vaalien alla Junnila vitsaili puolueensa toisen ehdokkaan numerosta 88 sanomalla ”[e]nsinnäkin onnittelut erinomaisesta vaalinumerosta. Tiedän, että se on voittava kortti.” Junnila oli itse päässyt eduskuntaan samalla vaalinumerolla. Hän jatkoi ”[t]ämä 88 viittaa tietenkin kahteen H-kirjaimeen, josta ei sen enempää puhuta”, viitaten natsien tervehdykseen ”Heil Hitler”. Edellisissä vaaleissa Junnila oli käyttänyt mainonnassa numeroyhdistelmää 14/88, kun vaalipäivä oli 14. ja hänen vaalinumerokseen oli arvottu 88. Alkuosalla arvioitiin viitatun tunnettuun valkoisen ylivallan iskulauseeseen.
George Kelly (näytelmäkirjailija)
Vaudevillestä Broadwaylle
Kelly kyllästyi 1920-luvulla vaudevilleen, koska siitä alkoi tulla liian vulgaaria hänen makuunsa. Hän siirtyikin Broadwaylle. Kelly löi läpi jo 1922 esitetyllä näytelmällä The Torchbearers, joka oli satiiri yhdysvaltalaisen pienteatteriliikkeen yhteiskunnallisesta ja esteettisestä mahtailuvuudesta. Näytelmästä The Show-Off (1924) muodostui komediaklassikko, jota on esitetty useita kertoja myöhemminkin. Siitä on tehty myös kolme elokuvaa.
Yksityiselämä
Kellyn kumppani oli 55 vuoden ajan William Eldon Weagly, jota kuitenkin yleisesti pidettiin hänen palvelijanansa. Kelly pitikin homoseksuaalisuutensa salassa koko elämänsä. Hänen perheensä oli hyvin konservatiivinen, eikä kovien miesten keskuudessa olisi homoseksuaalia pidetty arvossa.
Elmeri Metsävainio
Elmeri Metsävainio (s. 27. heinäkuuta 1998 Oulu) on suomalainen jääkiekkomaalivahti. Hän on pelannut ennen Kiekko-Laserin U16-joukkueessa, sekä KKP:n U16 -ja U17-joukkueessa.
Himalaja
Ilmasto
Köppenin ilmastoluokituksessa Himalajan alpiininen tai ylänköjen ilmasto luetaan kuivaan ilmastotyyppiin h. Vuotuinen keskilämpötila on noin 8,3 °C. Lukuna keskilämpötila ei merkitse kovin kylmää, mutta huomioon on syytä ottaa myös ympäristön nopeat lämpötilavaihtelut. Talvella keskimääräinen lämpötila on noin 0,5 °C. Kylmin kuukausi on tammikuu, jolloin lämpötila voi laskea –10 °C tietämille. Kesällä lämpötila on keskimäärin 13,3 °C. Kesän lämpimin kuukausi on kesäkuu, jolloin lämpötila voi olla 23,9 °C. Vuotuinen sadanta on keskimäärin 406 millimetriä. Kesäisin sadanta on noin 76 millimetriä ja talvisin 13 millimetriä. Vuorten sadantaan kuuluvat tavallisesti niin lumi-, räntä- kuin vesisateet. Sulavista lumista johtuen vuorilta alas virtaavaa vettä on enemmän kesäisin kuin talvisin. Himalajan ympäristössä erityyppisiä sateita on kuitenkin ympäri vuoden.
Kasvillisuus
Ihmisen toiminnalla on ollut vaikutuksia vuoriston kasvillisuuteen. Vuosisatojen ajan ihmiset ovat olleet riippuvaisia metsävaroista erilaisiin käyttötarkoituksiin. Aiemmin tarve oli kuitenkin vähäisempi, mikä mahdollisti sen, että metsät ehtivät kasvaa käytön jälkeen uudestaan. Metsien tilanne pysyi näin luonnollisessa tasapainossa. Ihmisten määrä ja samalla metsistä riippuvainen teollisuus on kuitenkin lisääntynyt suuresti. Metsiä on kaadettu polttopuiksi ja teollisuuden tarpeisiin sekä myös pois uusien, kasvavaa väestöä varten tehtyjen asutusten tieltä. Toiminnan seurauksena monet puulajit, jotka vielä 50 vuotta sitten olivat hyvin yleisiä, ovat nykyään joko harvinaisia tai täysin kadonneet tietyiltä alueilta.
Väestö
Intian niemimaan neljästä pääkielikunnasta (indoeurooppalaiset, tiibetiläis-burmalaiset, austroaasialaiset ja dravidakielet) kaksi ensimmäistä on yleisiä Himalajalla. Yleisesti ottaen Ylä-Himalajaa sekä Tethysin Himalajaa asuttavat lähinnä tiibetiläiset ja muut tiibetiläis-burmalaisia kieliä puhuvat ihmiset. Ala-Himalajalla yleisempiä ovat puolestaan indoeurooppalaisia kieliä puhuvat asukkaat. Jälkimmäisiin kuuluvat myös kašmirin kieltä puhuvat Kashmirin laakson asukkaat sekä gaddit ja gujarit, jotka asuttavat Ala-Himalajan mäkisiä alueita.
Indoeurooppalaisia kieliä puhuvat paharit muodostavat valtaosan Nepalin väestöstä, vaikkakin maassa elää myös suuria tiibetiläis-burmalaisia kieliä puhuvien ryhmiä. Niihin kuuluvat newarit, tamangit, gurungit, magarit, šerpat ja muu Bhutiaan kytköksissä oleva väestö sekä kiratit. Kiratit olivat varhaisimpia Kathmandun laakson asukkaita. Myös newarit kuuluvat Nepalin varhaisimpiin ihmisryhmiin. Mount Everestin eteläpuolen alueella elävät šerpat ovat erityisen tunnettuja alueen vuorikiipeilyyn liittyvistä yhteyksistä.
Painkiller Jane
Event Comics lopetti toimintansa vuonna 1999, jonka jälkeen Jimmy Palmiotti jatkoi hahmon käsikirjoittajana useille eri piirtäjille eri kustantamoissa.
Digikuva
Lehdessä on muun muassa neuvoja digitaaliseen valokuvaukseen ja kuvankäsittelyyn sekä niihin liittyvien tuotteiden arvosteluja.
Kuluttajavirasto (Ruotsi)
Musta lista
Kuluttajaviraston tiedotusosasto julkisti verkossa listan yrityksistä, joiden toiminnasta kuluttajat ovat jättäneet eniten valituksia. Karlstadin hallinto-oikeuden alustavan, ja listan tuomitsevan päätöksen perusteella virasto poisti listan verkosta.
Ilse Aichinger
Aichingerista tuli sittemmin eräs tunnetuimmista sodanjälkeisistä saksan kielellä työskennelleistä kirjailijoista. Teokset pohjautuivat suurilta osin hänen omiin kokemuksiinsa elämästä natsien aikana. Aichingerin ensimmäinen romaani oli Das vierte Tor. Hän oli Gruppe 47 -ryhmän jäsen ja sai sen kirjallisuuspalkinnon vuonna 1952. Hänen tunnetuimpien teostensa joukkoon kuuluu Der Gefesselte (1953).
Aichinger oli naimisissa saksalaisen kirjailijan Günter Eichin kanssa.
Aichingerin novelli "Hiiri" sisältyy antologiaan Matka jonnekin (toim. Hans Magnus Enzensberger, Tammi 1965).
Terva
Kosteutta vastaan
pienoiskuva|Kirkon kattoa tervataan 2021. thumb|Puiset purjelaivat tervattiin. Puupohjaisten tervojen ja etenkin mäntytervan käyttö suoja-aineena on hyvin pitkä. Tunnetuimmat käyttömuodot ovat aina olleet erilaisten materiaalien suojaaminen kosteutta vastaan. Perinteisesti päre- ja paanukatot, puiset laivat, puuveneet ja puusukset sekä kaikki puiset rakennelmat, jotka joutuvat kosteuden kanssa tekemisiin, on suojattu tervaamalla. Myös köydet voidaan suojata säältä tervaamalla. Terva tunkeutuu puuhun, täyttää sen huokoset ja estää siten vettä tunkeutumasta puun sisään. Terva muodostaa puun pintaan kalvon, joka suojaa vedeltä, sieniltä, auringonvalolta ja tuhohyönteisiltä. Tervassa on lisäksi lukuisia aineita, jotka tuhoavat mikrobikasvustoa. Sekoittamalla tervaa pellavaöljyvernissaan saadaan tervamaalia. Maali on ruskeaa, ja sitä voidaan käyttää puun kyllästämiseen ja sävyttämiseen. Tervamaaliin voidaan lisätä myös pigmenttejä ja sävyttää sitä.
Aero Contractors
Yhtiö on omistanut Boeing 737:n numero 33010, mikä on siirretty sittemmin Keeler and Tate Management LLC:lle.
Sodassa vieraalla maalla
Arviot
Myös professori Timo Vihavainen kiittää teosta: tekijät ovat pyrkineet aiempia aiheeseen keskittyviä kirjoja laajempaan näkökulmaan, ja onnistuneet siinä. Hän toteaa lähdepohjan suppeuden, mutta: "Sen huomioon ottaen kirjan perspektiivi on yllättävän laaja." Yhteenvetona hän kirjoittaa: "Kirja on varsin kiinnostava ja tarjoaa monipuolista tietoa tuosta sodasta ja sen aikakaudesta" ja "Erityismaininnan ansaitsee sen pyrkimys kaikkien osapuolten tasapuoliseen ymmärtämiseen."
Surut pois ja kukka rintaan
Surut pois ja kukka rintaan on Viikatteen vuonna 2003 julkaistu neljäs studioalbumi. Levy on CD-painoksen (RA097) lisäksi julkaistu myös vinyylinä (LONG008) ja C-kasettina (LONG008b). Vinyyli- ja C-kasettiversioilla on CD:lle sisältymätön kappale "Aamulinnut". Musiikkivideon levyn kappaleesta "Leimu" ohjasi Joonas Berghäll.
Yhdysvaltain laivaston alukset
Sukellusveneet
thumb|Ohio-luokan sukellusvene Yhdysvaltain laivaston kaikki sukellusveneet ovat ydinvoimalla varustettuja ja niitä on kahta päätyyppiä: staregiset ballistisin ohjuksin varustetut (SSBN) ja taktiset hyökkäyssukellusveneet (SSN). Strategisilla veneillä on tehtävänään kuljettaa ydinkärjin varustettuja sukellusveneestä ammuttavia ballistisia ohjuksia (SLBM). Hyökkäyssukellusveneillä on useita taktisia tehtäviä, kuten vastustajan laivojen ja sukellusveneiden upottaminen, risteilyohjusten laukaiseminen ja tiedustelu. Ohio-luokan veneissä jatkettiin taistelulaivoilta periytyvää tapaa nimetä laivaston tulivoimaisin kalusto osavaltioiden mukaan. Hyökkäysveneet on nimetty pääsääntöisesti kaupunkien mukaan. Aikaisemmat hyökkäyssukellusveneet nimettiin kalojen mukaan ja ballistiset "kuuluisien amerikkalaisten" mukaan.
Elina Aro
Teoksia
Nimimerkillä Hannu Hartus:
Geoffrey Rush
Golden Globet
Ehdokkaana:
Tuulikki Salminen
Salmisen vanhemmat olivat liikkeenharjoittaja Edvard Arvid Suomi ja Emilja (o.s. Teerinen). Salmisen puoliso oli Veikko Antero Salminen (1922–1984) vuodesta 1948.
Saint Lucia
Maantiede, ilmasto ja luonto
Saint Lucia on vulkaaninen saari, ja sen jakaa pohjoisestä etelään kulkeva keskusvuoristo. Sen korkein kohta Mount Gimie kohoaa 959 metriin. Vuorilta virtaa monia jokia, jotka halkovat hedelmällisiä laaksoja. Saaren lounaisosassa on kaksi jyrkästi merestä nousevaa teräväkärkistä vuorta, Pitonit (Gros Piton, 798 metriä ja Petit Piton, 750 metriä). Petit Pitonin lähellä on muinaisen tulivuoren kraatteri, jonka kuumista rikkilähteistä myös läheinen Soufrièren kaupunki on saanut nimensä.
Politiikka
Parlamenttivaalit järjestetään vähintään viiden vuoden välein ja molemmat valtapuolueet UWP ja SLP ovat olleet vuoroillaan vallassa. 2000-luvulla vaalit ovat olleet vuosina 2001, 2006, 2011 ja 2016.
Talous
Saint Lucian tärkeimmät kauppakumppanit ovat Yhdysvallat, Britannia, Trinidad ja Tobago, Dominica ja Barbados. Saint Lucian rahayksikkö on Itä-Karibian dollari (EC$), jota käytetään Itä-Karibian rahaliiton jäsenmaissa.
Daisuke Namba
thumb|right|Daisuke Namba Daisuke Namba (7. marraskuuta 1899 – 15. marraskuuta 1924) oli japanilainen kommunisti, joka yritti murhata prinssihallitsija Hirohiton ampumalla tätä kohti Tokiossa 27. joulukuuta 1923. Namba tuomittiin kuolemaan vuonna 1924 ja teloitettiin hirttämällä kahden päivän päästä. Hirohitosta tuli myöhemmin (1926) keisari.
Parta
Partaverot
Pietari Suuri sääti Venäjälle partaveron vuonna 1698. Jos joku halusi pitää partansa, mutta ei pystynyt maksamaan siitä veroa, hänet karkotettiin pakkotyöhön. Tämä partavero poistettiin vasta Katariina Suuren aikana 1765.
Erikoisuuksia
thumb|[[Hans Langseth 1910-luvun alussa.]] Pisin koskaan mitattu parta, 5,33 metriä, oli norjalaissyntyisellä yhdysvaltalaisella Hans Langsethilla hänen kuollessaan vuonna 1927. Eräs tanskalainen matkaaja huomasi 1720-luvulla Skånessa, että parran pituus kertoi, kuinka kauan mies oli ollut naimisissa, koska partaa ei Skånessa ajeltu enää hääpäivän jälkeen. Pohjoisempana parta oli taas merkki iästä sekä siitä, että maatila oli jo luovutettu vanhimmalle pojalle.
Joenrantarock
JoenRantarock on vuosina 2007-2010 järjestetty musiikkifestivaali Kouvolassa.
JoenRantarock 2007
Ensimmäiset festivaalit pidettiin Hotelli Sommelossa Kuusankoskella Kymijokipäivänä 4.8.2007.
JoenRantarock 2009
Kuntaseiskan Alueen Musiikkiyhdistys ry järjesti kolmannen JoenRantarockin kaupungin tontilla, Hotelli Sommelon välittömässä läheisyydessä ulkoilmafestivaalina Kymijokipäivänä 1.8.2009. Esiintyjät:
Seitsemäs RiverBlues järjestettiin Cafe&Pub Wanhan Valkealan pihalle 31.7.2009. Järjestelyistä vastasi Saarento-Jokelan kyläyhdistys ry. Esiintyjät:
Albanian parlamenttivaalit 2001
Albanian parlamenttivaalit 2001 toimitettiin 24. heinäkuuta 2001 Albaniassa. Vaaleissa valittiin 140 edustajaa maan parlamenttiin. Valituista kahdeksan oli naisia. Vaaleissa n. 2,5 miljoonasta äänioikeutetusta n. 1 323 900 käytti äänioikeuttaan. Äänestysprosentti n. 53. Voiton liitto boikotoi parlamentin ensimmäistä kokoontumista vaalien jälkeen.
William Asher
William Asher (8. elokuuta 1921 – 16. heinäkuuta 2012) oli yhdysvaltalainen ohjaaja, tuottaja ja käsikirjoittaja. New Yorkissa syntyneen Asherin vanhemmat olivat näyttelijä Lillian Bonner ja elokuvatuottaja Ephraim M. Asher.
Asher on ohjannut varsinkin televisiosarjojen jaksoja, yhtenä tunnetuimmista esimerkeistä 110 jaksoa I Love Lucya. Hän oli Vaimoni on noita -sarjan tuottaja, ohjasi useita sen jaksoja ja oli myös naimisissa sen päätähden Elizabeth Montgomeryn kanssa. Elokuvaohjauksia ovat Seksiä ja muskeleita (1964), Bikini Beach (1964) ja Beach Blanket Bingo (1965).
Sergei Roldugin
Omaisuus
Maaliskuussa 2019 Rolduginnin nimi tuli esiin rahanpesujutussa, jossa on kyse lähes 9 miljardin dollarin pesusta. Siihen sanotaan syyllistyneen Sberbankin, ja Rolduginin sanotaan hyötyneen 69 miljoonan dollarin verran.
Urho Veneskoski
Vuonna 1924 Veneskoski pelasi loppuottelun hävinneessä joukkueessa, Pohjois-Hämeen suojeluskuntapiirissä, joka oli suojeluskuntajärjestön mestari. Vuonna 1925 Veneskoski edusti Tampereen Pyrintöä ja 1929-1930 Haminan Palloilijoita saavuttaen näinä kausina hopeaa SM-sarjassa. Kaikkiaan Veneskoski saavutti siis neljä mestaruutta ja neljä hopeasijaa yhdeksän pelikauden aikana.
Aleksi Salin
Perhe, ystävät ja asunto Pihlajakadulla
Aleksi on samassa rapussa asuvan Elina Taalasmaan veljen Karin pitkäaikainen ystävä. Heidän ystävyytensä pahimpia koettelemuksia oli Karin ja Maaritin lyhyt mutta kiihkeä suhde. Ennen sarjan alkua Aleksi ja Kari pahoinpitelivät miehen, joka yritti raiskata Elinan, Aleksin silloisen tyttöystävän. Pahoinpitelystä Kari otti yksin syyn niskoilleen, minkä vuoksi hän oli sarjan alkaessa vielä vankilassa.
Voltron – Universumin soturi
Voltron – Universumin soturi on yhdysvaltalainen animaatiosarja, jonka ensimmäinen kausi julkaistiin suoratoistopalvelu Netflixissä 10. kesäkuuta 2016. Sen on tuottanut DreamWorks Animation ja World Events Production. Eteläkorealainen animaatiostudio Mir on sarjan animaation takana. Voltron: Universumin soturi on uusi versio vuosina 1984–1985 esitetystä animesarjasta Voltron: Defender of the Universe.
Aleksi Salin
Hahmon kaari
Aleksi tuli vierailulle Pihlajakadulle syksyllä 2014 tapaamaan retuperällä olevaa Karia. Hän kertoi omistavansa Satakunnan suurimman autokorjaamon sekä pysyneensä äitinsä Maaritin ja tyttärensä Sofian kanssa erossa alkoholista. Hän mainitsi myös, että Maarit tuottaa Nakkilassa paikallislehteä ja että hänen tyttärensä Sofia aloitti opinnot yliopistossa. Lisäksi hän kertoi, että hänen isänsä Jukka ja tämän vaimo Jaana, jonka kanssa Jukka aikoinaan poistui sarjasta, ovat eronneet. Aleksi tarjosi Karille autokorjaamolta töitä ja Kari lähti Aleksin matkaan. Myöhemmin Kari kuitenkin palasi takaisin Pihlajakadulle.
Tennis (Egypti)
31.2°N, 32.23333°W Tennis tai Tinnis oli keskiaikainen kaupunki Egyptissä. Kaupunki perustettiin Manzalajärven saarelle Port Saidin lounaispuolelle Tanisin kaupungin hylkäämisen jälkeen. Tennis oli tärkeä satamakaupunki, jonka kautta kuljetettiin kaikkialle Lähi-itään maatalouden tuotteita, etenkin korkealaatuisia tekstiilejä.
Sega Mega-CD
Laite sisältää myös laajennussuorittimen ja lisää RAM-muistia. Laitetta voi käyttää Sega 32X-laajennuksen kanssa, jolloin voi pelata jotain kuudesta Sega Mega-CD 32X -yhdistelmälle julkaistusta pelistä.
Sega Mega-CD:n ensimmäinen versio asettui konsolin alle, mutta seuraava versio, Sega Mega-CD II, oli pienempi ja se liitettiin konsolin sivuun. Teknisesti laite oli hiukan tehokkaampi kuin alkuperäinen Mega Drive, varsinaiset muutokset keskittyivät grafiikan ja äänen ulostuloon.